Грозный-г1ап дахкарлахь яра. Соьлжа чу, ца лууш санна, дегаза оьгура бердаш т1ерачу таьллан диттийн г1аш. Инарла Аполлон Алексеевмч Галафеев кор д1а а къевлина, стоьла хьалха охьахиира. Ламарошна дуьхьал т1амца д1ахьош йолу гуьйрена кампани чекхйолуш яра. Эскарш г1елделлера, хан кхаьчнера уьш 1аьнна квартирашка д1ах1итто. Т1аххьарчу денойн хаамаша а синтем ца бохьура. Имам Шемалан эскарш Веданахь, Шуьйтахь севццера. Цул сов, сих-сиха т1елетачу нохчийн дошлойн тобанаша даккхийн зенаш дора: беженаш я говраш лечкъайора цара. Даьхнина-м х1ун ден дарий, г1опана улло вахана салтий а вовш вара.